ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་པོད་བདུན་པ་རྡོ་རྗེ་སྣང་གསལ་མའི་གླེགས་བམ།
ཨཱཿ མཁའ་འགྲོ་གསང་བའི་ཆོས་སྐོར་ལས༔ ཞལ་
ཆེམས་གསེར་གྱི་ཕྲེང་བ་ཞེས་བྱ་བ་
བཞུགས་སོ
ཆོས་རྣམས་གདོད་ནས་མ་གྲུབ་སྟོང་པ་ཉིད༔ སྟོང་པའི་རང་
བཞིན་དག་པའི་འཇའ་སྐུར་སྣང༔ འབྲེལ་ཚད་དོན་ལྡན་འགྲོ་དོན་རྒྱུན་ཆད་
མེད༔ མཚོ་རྒྱལ་བདེ་ཆེན་དབྱིངས་ཀྱི་མ་མོར་འདུད༔ དེ་ཡིས་སྔོན་ནས་
བསྒྲུབས་པ་བྱས་པའི་ཚུལ༔ ཞལ་ཆེམས་གསེར་ཕྲེང་རིམ་པ་གསལ་བར་
བསྟན༔ ས་མ་ཡཱ༔ དེ་ལ་དབྱིངས་རྣམ་པར་དག་པའི་ངང་ནས་ལྷུན་གྲུབ་བདེ་
བ་ཆེན་པོའི་གཟུགས་ཀྱི་སྐུ༔ ཆོས་སྐུའི་སྟོན་པ་སངས་རྒྱས་སྣང་བ་མཐའ་
ཡས་ཀྱི་ཐུགས་ཡེ་ཤེས་སྒྱུ་འཕྲུལ་གྱི་རོལ་བ་འཛམ་གླིང་བྱེ་བ་ཕྲག་བརྒྱར་
ཨོ་རྒྱན་པདྨ་དེ་ཉིད་དུ་སྤྲུལ་ནསཿ གངས་ཅན་པ་བྱེ་བ་ཕྲག་བརྒྱའི་འགྲོ་དོན་
དུས་ལ་བབ་ཚེ༔ རྒྱལ་བའི་ཡུམ་ཆེན་མོ་ཤེས་རབ་ཀྱི་ཕ་རོལ་ཏུ་ཕྱིན་མ་རྗེ་
བཙུན་སྒྲོལ་མ་ཉེར་གཅིག༔ བཅོམ་ལྡན་འདས་མ་རྡོ་རྗེ་ཕག་མོ་རྣམས་ཀྱིས་
མཚོ་རྒྱལ་དེ་ཉིད་དུ་སྤྲུལ་ནས་བོད་ཁམས་མུན་གླིང་ལྟ་བུར་སངས་རྒྱས་ཀྱི་
བསྟན་པ་རིན་པོ་ཆེ་ཉི་མ་ལྟ་བུར་གསལ་བའི་གྲོགས་སུ་སྤྲུལ་བ་དང༔ ཁྱད་
པར་དུ་བསྐལ་བ་བཟང་པོ་འདི་དང༔ སྔོན་དང་མ་འོངས་པའི་བསྐལ་བ་གསུམ་
ལས་འབྱུང་བར་དཀའ་བ་གསང་སྔགས་རྡོ་རྗེ་ཐེག་པ་ཡིད་བཞིན་གྱི་ནོར་བུ་
184

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་ཡེ་ཤེས་མཚོ་རྒྱལ་སྒྲུབ་ཐབས་སྐོར།
རིན་པོ་ཆེ་ལྟ་བུ༔ དབུལ་པོས་མལ་འོག་ནས་གསེར་རྙེད་པ་བཞིན༔ དཀའ་
ཚེགས་ལ་མི་ལྟོས་པར༔
སྐལ་བ་ལྡན་པས་ཚེ་འདིར་བྱང་ཆུབ་བརྙེས་པའི་
ཐབས་ཟབ་མོ་ལམ་གནད་ཁྱད་པར་ཅན་གྱི་སྒོ་ཕྱེ་བའི་གྲོགས་སྔགས་ཀྱི་
གཟུངས་མ་བགྱིས་སོ༔ ལོ་བཅུ་གསུམ་བར་དུ་གུ་རུའི་ཞབས་འབྲང་ཞིང
ཕྱི་ནང་གི་ཆོས་མཐའ་དག་དང༔ ཁྱད་པར་རྡོ་རྗེ་ཐེག་པའི་ཟབ་རྒྱས་ཀྱི་གདམས་
ངག་རྒྱ་ཆེར་གསན༔ དེ་ནས་རྡོ་རྗེ་ཕུར་བའི་དབང་བསྐུར་ཞིང་དེ་བསྒྲུབས་
པས་ཡི་དམ་ལྷས་ཞལ་གཟིགས་ཤིང་དངོས་གྲུབ་ཐོབ༔ གྲུབ་རྟགས་ཀྱང་
མང་པོ་མཛད་དོ༔ དེ་ནས་སྤ་གྲོ་སྟང་ཚང་མོན་ཁ་ནེ་རིང ཏི་སྒྲོ་བྲག་དཀར་
སོགས་དབེན་གནས་རྣམས་སུ་བཞུགས་ཤིང་གཞན་ཕན་ཕྲིན་ལས་ཀྱིས་རྗེ་
འབངས་སྐལ་ལྡན་དང༔ འགྲོ་བ་རྣམས་ལ་རང་རང་གི་དབང་སྐལ་གྱི་ཆོས་
བསྟན༔ སེམས་ཅན་འབུམ་ཕྲག་བཅུ་གཉིས་ཀྱི་དོན་མཛད་དོ༔ མཐར་སློབ་
དཔོན་རྣམ་གསུམ་དང་ཆོས་རྒྱལ་ཁྲི་སྲོང་ཡབ་སྲས་སོགས་རིམ་བཞིན་གླིང་
འདིའི་འགྲོ་དོན་རྫོགས་ཚེ༔ ཁོ་མོ་ནི་གཞན་འགྲོ་བའི་ལོ་གྲངས་སུམ་བརྒྱའི་
བར་དུ་གངས་ཅན་འདིར་བསྟན་འགྲོའི་དོན་མཛད༔ སེམས་ཅན་མ་སྨིན་
པ་རྣམས་སྨིན་པར་བྱས༔ མ་གྲོལ་བ་རྣམས་གྲོལ་བར་བྱས༔ འབྲེལ་ཚད་
དོན་དང་ལྡན་པའི་སྤྱོད་པ་རྒྱ་ཆེན་དང༔ ཟབ་གཏེར་སྦས་ཤིང་གཏེར་ཞབས་
བསྡམ་པ་སོགས་ཀྱིས་སངས་རྒྱས་ཀྱི་བསྟན་པ་ལ་བྱ་བ་རྒྱ་ཆེར་བསྐྱང་ནས་
བགྲང་བྱ་སུམ་བརྒྱ་དང་བཅུ་ལོན་པའི་ཚེ༔ ཤམ་པོ་གངས་ཀྱི་ར་བའི་རྩེ་
185

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་པོད་བདུན་པ་རྡོ་རྗེ་སྣང་གསལ་མའི་གླེགས་བམ།
མོ་ནས་ཟག་ཕུང་འོད་སྐུར་བསྒྱུར་ནས་དྭངས་མ་ཡེ་ཤེས་སྒྱུ་མ་ལྟ་བུ་འཇའ་
ཡི་སྐུའི་རང་བཞིན༔ ཡབ་བདེ་མཆོག་འཁོར་ལོ་པདྨའི་དྲུང༔ གནས་ཟངས་
མདོག་དཔལ་གྱི་རི་གསང་སྔགས་གླིང་དུ་བཞུད་པ་ཡིན་ནོ༔ དེ་ཡང་སྟེས་
དབང་དང་སྟབས་ལེགས་ཙམ་གྱིས་མ་ཡིན་ཏེ བོད་ཀྱི་མ་མ་མཚོ་རྒྱལ་བདག་
གི་རྗེས་སུ་འབྲང་འདོད་པ་རྣམས་ཀྱིས་ཞལ་ཆེམས་གསེར་ཕྲེང་འདི་ལ་ལྟོས་
ཤིག༔ བདག་སྐྱེ་བ་དམན་པ་བུད་མེད་ཀྱི་ལུས་སུ་གྱུར་ཀྱང༔ ཐབས་དགེ་
བའི་བཤེས་གཉེན་གུ་རུ་པདྨ་ལྟ་བུའི་གཟུངས་མར་གྱུར་ཚེ༔ དེ་ས་གསུམ་
ན་འགྲན་ཟླ་བྲལ་བའི་རིགས་སྔགས་འཆང་ཆེན་པཿ
འཆང་ཆེན་པོ༔ རྫུ་འཕྲུལ་ཡ་མ་ཟུང་
སྟོན་ནུས་པའི་སྣང་སེམས་དབང་དུ་བསྒྱུར་བས་ས་གསུམ་ན་གནས་པའི་འཁོར་
བསྒྱུར་མཐུ་དང་ལོངས་སྤྱོད་ལྡན་པ་འབུམ་ཕྲག་གིས་ཀྱང་ཡོན་ཏན་ལེགས་
པའི་ཕྱོགས་ཆ་རྡུལ་ཕྲ་རབ་ཙམ་མཚོན་དུ་མི་ནུས་པ་ཞིག་ཡིན་ལ༔ དེར་ང་
འཇིག་རྟེན་གྱི་བྱ་བ་ལ་ཞེན་པ་ནི༔ པདྨས་ཆུ་ཤིང་གི་སྡོང་པོ་ལྟར་གསུངས་

སོ༔ ཚེ་འདིའི་སྣང་བ་ནི་མདང་གི་རྨི་ལམ་ལྟར་གསུངས༔ སྐྱིད་སྡུག་ལེགས་
ཉེས་ནི་སོ་ཀའི་ཉི་ཞུར་ལྟར་གསུངས༔ ཁྱད་པར་ཆོས་ལ་འཇུག་པའི་རྩ་བ་
འཆི་བ་མི་རྟག་པ་བསྒོམ་པ་འདི་གལ་ཆེ༔ ཁྱེད་ཀྱི་མི་ལོ་བཅུ་གཉིས་ཀྱི་བར་
ཉིན་ཞག་ཕྲག་གཅིག་ཆ་དྲུག་དུ་བགོས་པའི་ཕྱེད་ཆ་གཅིག་ཙམ་ལས་མ་གྲོན་
པར་འཆི་བ་མི་རྟག་པ་ཁོ་ན་བསྒོམ་གསུངས་བཞིན༔ བདག་གིས་དེ་ལྟར་
བསྒོམས་པས་བློ་ཆོས་སུ་སོང་བ་ཡིན༔ ཆོས་ལམ་དུ་འགྲོ་བའི་ཆེད༔ འཇིག་
186

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་ཡེ་ཤེས་མཚོ་རྒྱལ་སྒྲུབ་ཐབས་སྐོར།
རྟེན་གྱི་ཁེ་དྲེགས་དང་ཆོས་བརྒྱད་ཐམས་ཅད་སྐྱུར༔ དོན་མེད་ཀྱི་བྱ་བ་དང་
ངག་འཁྱལ་ཐམས་ཅད་སྤོངས༔ ཆོས་མ་ཡིན་པའི་བྱ་བ་ལ་ཡིད་ཀྱི་འཇུག་
པ་མཐའ་དག་བཀག་ནས་གཉིད་ཚད་ལ་ཞོག༔ ལྟོ་སྲང་དུ་འཛུད༔ དྲན་ཤེས་
ཀྱི་ཁྲིམས་རར་བསྟེན༔ ཆོས་ཐམས་ཅད་ཀྱི་རྩ་བ་ཐེག་པའི་རྒྱལ་པོ་འོད་གསལ་
རྫོགས་པ་ཆེན་པོ་སྒོམས་གསུངས་བཞིན༔ འཇིག་རྟེན་གྱི་བྱ་བ་འགྲོ་འདུག་
ཟ་ཉལ་སྤྲོད་ལམ་རྣམ་པ་བཞིའི་གཡེང་བ་ཀུན་སྤངས་ཏེ༔ ཡང་དག་པའི་
སེམས་བག་ཡོད་ཀྱི་སྒྲོགས་སུ་བཙུད་ནས་མི་ལོ་བཅུ་དྲུག་གི་བར་ཁམས་ཀྱི་
ཟས་རགས་པ་འབྲུ་ཙམ་བྲེ་རེས་ལོ་རེ་དང༔ དྭངས་བསིལ་གྱི་ཆུ་སྙིམ་པ་གང་
རེས་ཟླ་བ་རེའི་འཚོ་བ་བྱས་ནས༔ ཉིན་ཐུན་གསུམ་གྱི་ཕྱེད་ཆ་གཅིག་ལ་སྤྱོད་
ལམ་བཞི༔ མཚན་ཐུན་གསུམ་གྱི་ཕྱེད་ཆ་གཅིག་ལ་མལ་དུ་མནལ་བ་ཙམ་
ལསཿ སྒྲུབ་པ་སྙིང་རུས་སྡོད་སྲན་བཙུགས་ནས་བསེ་རུ་ལྟ་བུར་གནས་
པས འཇིག་རྟེན་ལས་འདས་པའི་ཡོན་ཏན་མཐའ་དག་བརྙེས་ནས་གྲུབ་
པའི་ས་གོང་མ་མཐོན་པོར་གཤེགས་པ་ཡིན་ནོ༔ དང་པོ་མཁར་ཆེན་རྒྱལ་
པོ་ལོངས་སྤྱོད་དང་ལྡན་པས༔ ཁོ་མོའི་ལུས་གསེར་གྱི་རྒྱན་ཆ་དང༔ དར་
གྱི་ནབ་བཟའ་རིན་ཐང་ཆེ་བ་མང་པོ་ཡོད་པ་རྣམས་ཀྱང༔ གུ་རུའི་སྣང་བ་
སྒྱུ་མར་རྟོགས་པས་གནད་གསང་མང་དུ་གསུངས་པས་ཞེན་འཛིན་སོག་ཕོན་
ཡན་གྱི་ཐག་པ་ཆད་པ་ལྟར་གྱུར་ནས༔ རྒྱུ་རྫས་ཀྱི་དངོས་པོ་རྣམས་གཞན་
ལ་བྱིན༔ ཟས་ནོར་ལ་གཙིགས་ཆེན་བྱེད་པའི་ཁྱིམ་བདག་གཅིག་ལ་མཁོ་བའི་

187

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་པོད་བདུན་པ་རྡོ་རྗེ་སྣང་གསལ་མའི་གླེགས་བམ།
ཡོ་བྱད་ཀརྴ་པ་ཎ་བཅུའི་གྲངས་ལས་བརྒལ་བའི་དངོས་པོའང་བདག་ལ་མེད།
རྟག་ཏུ་གནས་དབེན་པ་ཁོ་ན་བརྟེན༔ པདྨས་དབེན་པའི་ཡོན་ཏན་གསུངས་
པས་དབེན་གནས་རྣམས་རང་གནས་སུ་འདུ་ཤེས་ཤིང༔ བྲག་ཕུག་འཁོར་
བསྒྱུར་གྱི་ཕོ་བྲང་ལས་ལྷག་པའི་ཆོག་ཤེས་སྐྱེ༔ སྣང་བ་གང་ལའང་དེར་
འཛིན་མེད་པའི་ཕན་བྱེད་ཀྱི་ལྷ་རྣམས་སྨོས་ཅི་དགོས༔ གནོད་པར་བྱེད་པའི་
བགེགས་རིགས་རྣམས་ཀྱིས་ཀྱང་དམ་ཆོས་སྒྲུབ་པའི་གྲོགས་བྱེད༔ ན་དགའ་
ཤི་སྐྱིད་སོགས་རྐྱེན་ངན་ལམ་སློང་གི་གདམས་པས་བྱང་ཆུབ་ལམ་གྱི་བར་
ཆད་ཐམས་ཅད་ཟླ་བ་སྤྲིན་དང་བྲལ་བཞིན་དུ་གྱུར༔ དགེ་ལེགས་བཀྲ་ཤིས་
ཀྱི་སྣང་བ་དངཿ ལྷ་འདྲེ་མི་གསུམ་གྱི་འདུ་བ་སོགས་མ་འབད་ཀྱང་ནམ་མཁར་
སྤྲིན་བཞིན་ཏུ་འཁྲིགས་ཏེ༔ བསྟན་པ་དང་འགྲོ་བའི་དོན་དངོས་དང་བརྒྱུད་
དེ་རྒྱ་ཆེ་ལ་རྒྱུན་རིང་བ་བྱུང་བ་ཡིན་ནོ༔ བུ་མོ་བདག་ལ་དང་པོ་འགྲན་སེམས་
མེད ཐེག་པ་ཆེན་པོའི་གཞན་ཕན་གྱི་བློས་བྱང་ཆུབ་འདོད་པ་ཡིན༔ བར་
དུ་མིག་སེར་མེད༔ ཉམས་རྟོགས་དང་ཡོན་ཏན་ཐམས་ཅད་རྒྱས་པའི་གྲོགས་
གང་ཡིན་པ་དེ་བདུད་རྩི་ལྟ་བུར་བཏུང་བ་ཡིན༔ ཐ་མར་རློམ་སེམས་མེད༔
རང་ཆེ་བར་གྱུར་ན་གཞན་གྱིས་བཀུར་སྙམ་པའི་བློ་སྣ་དུག་ལྟར་སྤངས་
ནས༔ སེམས་ཅན་ལ་བསྔོ་བ་དང་སྨོན་ལམ་གྱིས་རྒྱས་ཐེབས་པར་བྱས་སོ
བོད་ཀྱི་མ་མ་བདག་ལ་གངས་ཅན་པའི་བུ་རྒྱུད་རྣམས༔ དམ་པའི་ཆོས་མེད་
པར་ཉོན་མོངས་སྡུག་བསྔལ་བའི་བཀྲེས་སྐོམ་གྱིས་ཤིན་ཏུ་ཕོངས་པ་ལ ཁྱད་
188

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་ཡེ་ཤེས་མཚོ་རྒྱལ་སྒྲུབ་ཐབས་སྐོར།
པར་པདྨའི་ཟབ་ཆོས་བདུད་རྩིའི་མཆོག་གྱུར༔ ལྷ་མིའི་བསྒོ་སྐལ༔ འཕྲད་
པ་དོན་ལྡན་དུ་ཉམས་སུ་ལོངས་ལཿ རང་འཁོར་བའི་འཇིགས་པ་ལས་གྲོལ་
བའི་ཐབས་ལ་བརྩོན་པར་གྱིས་ཤིག༔ བུ་སྡུག་ལུས་ཀྱི་ཡན་ལག་གི་ན་ཚ་
ཙམ་གྱི་དོན་དུའང་མའི་སྙིང་ཚལ་བར་གས་ཀྱང་ཕངས་སེམས་མེད་ལ་བློ་བདེ་
དང་ལྡན་ཡང༔ རྗེས་འཇུག་ཁྱེད་རྣམས་ཀྱིས་ཚུལ་བཞིན་དུ་དམ་པའི་ཆོས་
མ་བསྒྲུབས་ན་ལས་ཉོན་གྱི་དྲི་མ་ཆུས་མི་འདག༔ སྡུག་བསྔལ་གྱིས་ཟུག་
རྔུ་ཕྱག་གིས་མི་སེལ༔ ཁོ་མོའི་རྟོགས་པ་ནི་བཙན་ཐབས་སུ་སྤོ་མི་ནུས༔
མ་བདག་ཀྱང་དང་པོ་སྤྲུལ་བའི་ལོ་རྒྱུས་སོགས་སྐྱེ་བའི་ཡོན་ཏན་ཆེ་བ་དང
བར་དུ་དགེ་བའི་བཤེས་གཉེན་སློབ་དཔོན་པདྨ༔ པཎ་ཆེན་བཱི་མ་ལ༔ མཁན་
པོ་བོ་དྷི་ས་ཏྭ་ལྟ་བུའི་ཞབས་ཟིན་ཀྱང་ཆོས་མ་བསྒྲུབས་ན་མི་ཕན་པསཿ
དཀའ་སྤྱད་སྙིང་རུས་ཀྱི་ལོ་རྒྱུས་མདོ་ཙམ་འདི་ལ་བལྟས་ནས་ཚེ་དེར་ཐོད་
པ་བོར་ཆོག་ཅིག་སུས་བསྒྲུབས་པ་དེ་ཁོ་མོའི་བུ་ཡིན་ནོ༔ ད་ནི་ལོ་རེ་བཞིན་དུ་

སྙིགས་མའི་འབྱུང་བ་རྣམས་ཁམས་འཕེལ༔ སེམས་ཅན་གྱི་ཉོན་མོངས་པ་ཇེ་
རགས་སུ་འོང༔ ལས་མི་དགེ་བ་མཐུ་བརྟས་ནས་དགེ་སེམས་ཉག་གཅིག་ཀྱང་
རླུང་གསེབ་ཀྱི་མར་མེ་ལྟར་འགྱུར་ན༔ ཐར་བ་བྱང་ཆུབ་སྒྲུབ་པ་ནི་ཉིན་མོའི་
སྐར་མ་བཞིན་དཀོན་ནོ བུ་ཁྱེད་རྣམས་ཀྱི་དད་པ་མོས་གུས་ཀྱི་གཞི་ཡོད་ན་ཁོ་
མོའི་བྱིན་རླབས་ཀྱི་རྩི་ནི་ངེས་པར་འཐོབ་ཀྱི༔ ཤིན་ཏུ་སྙིགས་མའི་དུས་ཀྱང་
པདྨའི་སྤྲུལ་པ་རྣམས་ཀྱི་ཟབ་གཏེར་རིན་པོ་ཆེའི་མཛོད་ཁང་ལྟ་བུ་ནས་རང་
189

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་པོད་བདུན་པ་རྡོ་རྗེ་སྣང་གསལ་མའི་གླེགས་བམ།
གི་དབང་སྐལ་གྱི་ཆོས་ལ་ནན་ཏན་བྱས་ཏེ་མི་ལུས་དོན་དང་ལྡན་པ་ཅི་ནས་
ཀྱང་གལ་ཆེ༔ སྤྱིར་བདེ་བར་གཤེགས་པའི་གསུང་རབ་ཐམས་ཅད་འོ་མའི་
རྒྱ་མཚོ་ལྟ་བུ་ལས༔ བྱེ་བྲག་གསང་ཆེན་རྡོ་རྗེ་ཐེག་པ་མར་གྱི་སྙིང་པོ་བཞིན་
ཚེ་གཅིག་གིས་རྣམ་པར་གྲོལ་བའི་ལམ་བཟང་རྨད་དུ་བྱུང་བ༔ བོད་ཁམས་
ཀྱི་འགྲོ་བ་མགོན་མེད་པ་ལ་དགོངས་ནས་གཏེར་དུ་སྦས་སོ༔ དེ་ལྟར་སློབ་
དཔོན་པདྨའི་རྡོ་རྗེའི་གསུང་ཤོ་ལོ་ཀ་གཅིག་འདོན་པ་ཙམ་ཡངཿ༔ ཐར་བ་
རིན་པོ་ཆེའི་ལྕགས་ཀྱུར་བཟུང་བ་ཡིན་ནོ༔ སྙིགས་མའི་དུས་ཆོས་དང་ཆོས་
མིན་ཆུ་དང་འོ་མ་འདྲེས་པ་ལྟར་འགྱུར་བས༔ བྱིན་རླབས་ཀྱི་རྣོ་ཚད་ལག་ཏུ་
བླངས་པས་ཤེས་སོ༔ སུམ་བརྒྱ་ལོན་ཀྱང་བཅུ་དྲུག་གཞོན་ནུའི་ཚུལ༔ སྒེག་
གཟུགས་ལྷ་ཡི་བུ་མོ་ཟིལ་གྱིས་གནོན༔ ཀ་ལ་པིངྐའི་སྒྲ་སྙན་ཡིད་འོང་གིསཿ
ས་གསུམ་སྐྱེ་དགུའི་བློ་ཡིད་དབང་མེད་འཕྲོག༔ རང་བྱུང་འོད་གསལ་དྭངས་
མའི་མེ་ལོང་ངོགས༔ ཤེས་བྱ་ཆོས་རྣམས་མ་འདྲེས་རི་མོ་བཀྲ༔ བསམ་བཞིན་
དག་པའི་ཟློས་གར་ཡོངས་བཟུང་ནས༔ འབྲེལ་ཚད་ཐར་བར་སྒྲོལ་བའི་མ་
མ་ང༔ དུས་གསུམ་ལས་འདས་གཤེགས་དང་བཞུད་པ་མེད༔ དད་མོས་དྭངས་
པའི་ཆུ་སྣོད་རྫིང་བུ་རུ༔ གསང་གསུམ་སྒྱུ་མའི་ཟླ་བ་ལེགས་པར་འཆར༔
ཁམས་གསུམ་སྒྲིབ་པའི་ཉོན་མོངས་ག་བུར་རྡུལ༔ ཟག་མེད་ཡེ་ཤེས་རླུང་
གིས་རང་བསངས་ཏེ སྲིད་གསུམ་ཀ་དག་ཆོས་སྐུའི་རྒྱལ་ས་རུ༔ སྐུ་གསུམ་
ཡོངས་འདུས་མཁའ་འགྲོ་བདག་གིས་བགྱིད༔ ཁྱད་པར་འགྲོ་བ་
་བ་མགོན་
190

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་ཡེ་ཤེས་མཚོ་རྒྱལ་སྒྲུབ་ཐབས་སྐོར།
ངས་
མེད་ཉམ་ཐག་རྣམས༔ གང་ལ་གང་འདུལ་དེར་མཐུན་དོན་བྱེད་པས༔ རྒྱལ་
བ་ཐབས་ལ་མཁས་པའི་མཛད་པ་བཞིན༔ འགྲོ་ཕན་ཕྲིན་ལས་རྒྱ་མཚོ་ལྷུན་
གྲུབ་ཤོག༔ ས་མ་ཡ༔ རྒྱ་རྒྱ་རྒྱ༔ གཏེར་རྒྱ༔ སྦས་རྒྱ གཏད་རྒྱ༔ གཡུ་བུན་
ས་ཀྱི་བུ་མོ་བྱའི་གདོང་བ་ཅན་ལ་གཏད་དོ༔ ཟབ་རྒྱ༔ གསང་རྒྱ༔ ཞེས་
སྐུ་ཞབས་རིན་པོ་ཆེ་འཇིགས་མེད་ཡེ་ཤེས་བསྟན་འཛིན་རྒྱ་མཚོའི་ངོར།
པའི་ལྷ་འདིར་བསྙེན་སྒྲུབ་རྟགས་ཐོན་དུ་སོང་བ་སྔགས་འཆང་ཆོས་དབྱིངས་
རྡོ་རྗེས་གཏན་ལ་ཕབ་པས་ཡི་གེ་པ་ནི་མཆོག་སྤྲུལ་ཉིད་ཀྱིས་བགྱིས། སརྦ་
ལྷག་
མངྒ་ལཾ།།

191